बांदा। भगवान राम की तपोस्थली में स्थित पाठा पुलिस कर्मियों को पसंद नहीं। रामचंद्र ने जहां 14 वर्ष जंगलों में गुजारे वहीं ज्यादातर खाकी वर्दी वाले थानों में दो-चार साल भी बिताने को तैयार नहीं। यही वजह है कि चित्रकूट जनपद में तैनात 50 फीसदी पुलिस कमियों ने अपने तबादले की अर्जी दे दी है। डीआईजी ने फिलहाल 44 का तबादला कर दिया है। उनका कहना है कि अर्जियां मान लीं तो तीर्थक्षेत्र में सिपाहियों का टोटा हो जाएगा। गौरतलब है कि सरकार के फरमान के बाद चित्रकूटधाम मंडल में 438 पुलिसकर्मियों को पुन: उनकी पसंदीदा और गृह जनपद से जुडे़ जिलों मेें तैनाती दे दी गई है।